CELEX: 62010TN0012
Language: mt
Date: 2010-01-15 00:00:00
Title: Kawża T-12/10 P: Appell ta’ Luigi Marcuccio ppreżentat fil- 15 ta’ Jannar 2010 mid-digriet tad- 29 ta’ Ottubru 2009 tat-Tribunal għas-Servizz Pubbliku fil-Kawża F-94/08, Marcuccio vs Il-Kummissjoni

13.3.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 63/49
            
         Appell ta’ Luigi Marcuccio ppreżentat fil-15 ta’ Jannar 2010 mid-digriet tad-29 ta’ Ottubru 2009 tat-Tribunal għas-Servizz Pubbliku fil-Kawża F-94/08, Marcuccio vs Il-Kummissjoni
   (Kawża T-12/10 P)
   2010/C 63/86
   Lingwa tal-kawża: it-Taljan
   
      Partijiet
   
   
      Appellant: Luigi Marcuccio (Tricase, l-Italja) (rappreżentant: G. Cipressa, avukat)
   
      Appellata: Il-Kummissjoni Ewropea
   
      Talbiet tal-appellant
   
   
               —
            
            
               fi kwalunkwe każ: tannulla in toto u mingħajr ebda eċċezzjoni d-digriet appellat.
            
         
               —
            
            
               tiddikjara li r-rikors fl-ewwel istanza li fir-rigward tiegħu ingħata d-digriet appellat, kien perfettament ammissibbli in toto u mingħajr ebda eċċezzjoni.
            
         
               —
            
            
               prinċipalment: tilqa’ in toto u mingħajr ebda eċċezzjoni l-petitum tar-rikorrent li jinsab fir-rikors fl-ewwel istanza.
            
         
               —
            
            
               tikkundanna lill-konvenuta għar-rifużjoni, favur l-appellant, tal-ispejjez, tad-drittijiet u tal-onorarji kollha sostnuti minnu, u inerenti għall-istanzi kollha eżerċitati s’issa, tal-kawża de qua.
            
         
               —
            
            
               sussidjarjament: tirrinvija l-kawża de qua quddiem it-Tribunal għas-Servizz Pubbliku, diversament kompost, sabiex jiddeċiedi mill-ġdid fil-mertu dwar l-istess kawża.
            
         
      Aggravji u argumenti prinċipali
   
   Dan l-appell qiegħed isir mid-digriet tat-Tribunal għas-Servizz Pubbliku (TSP) tad-29 ta’ Ottubru 2009, mogħti fil-Kawża F-94/08. Dan id-digriet ċaħad bħala manifestament inammissibbli rikors għall-annullament tan-nota tat-28 ta’ Marzu 2008 li biha l-Kummissjoni Ewropea informatu bl-intenzjoni tagħha li tagħmel tnaqqis mill-benefiċċju ta’ invalidità tiegħu sabiex titħallas tal-ispejjeż sostnuti f’istanza preċedenti.
   Insostenn tat-talbiet tiegħu, l-appellant jinvoka l-iżnaturament u d-distorsjoni tal-fatti fid-digriet appellat, in-nuqqas totali ta’ motivazzjoni, kif ukoll l-applikazzjoni u l-interpretazzjoni żbaljati tal-prinċipju tempus regis actum u tal-kunċett ta’ deċiżjoni li tikkawża preġudizzju.